**REGLEMENT**

Bowlinguturniir "**KLUBIKARIKAS 2020/2021**" koosneb 9 etapist.

Võistlusel järgitakse käesolevat juhendit. Kõigis reglemendiga reguleerimata küsimustes lähtutakse kehtivatest Eesti Veeremängude Liidu võistlusmäärustest, mis on avaldatud www.evml.ee. Võistluse korraldaja on MTÜ Rakvere Bowling.

**Toimumise aeg**

Turniir toimub ajavahemikus september 2020 kuni mai 2021.

Korraldaja jätab endale õiguse muuta mõne etapi toimumisaega, kui selleks tekib tungiv vajadus (mittesobimine muu bowlingu kalendriga, tehnilised probleemid jne). Osalejaid teavitatakse muudatustest võimalikult aegsasti.

Graafikuga saab tutvuda Rakvere Bowlingus ja klubi Facebooki lehel.

**Toimumise koht**

Rakvere Bowling (6 rada, Brunswick), Rakvere (Võidu 19).

**Osalemisõigus ja registreerumine**

Osalemisõigus on kõigil Rakvere Bowlinguklubi liikmetel, kes tunnistavad võistluse reglementi.

Juuniorite võistlusklassis saavad osaleda, kes on 01.01.2021 seisuga nooremad kui 18 aastat. Juunioritel on õigus võistelda ka täiskasvanute arvestuses.

Registreerumiseks avaldatakse tabel, millele on klubiliikmetel juurdepääs. Lisaks on võimalik registreeruda info@rakbowl.ee või Rakvere Bowlingus. Eelisõigus võistlejatel, kes teevad esimest sooritust, eelisõigus kehtib 24 tundi enne võistluse algust.

**Osavõtutasu**

Võistlusmaks on 12,5 EUR (7,5 EUR võistluse korraldamine ja 5 EUR kogutakse auhinnafondi), juuniorite võistlusmaks on 4,5 EUR ning rahalist auhinnafondi ei ole. Ümberviskamise hind on sama.

**Võistlussüsteem**

Individuaalne. Arvestus toimub eraldi meestele, naistele, juunioritele.

Igal etapil jaotatakse võistlejatele paremusjärjestuse järgi kohapunktid.

Igal võistlejal on õigus ühe korra oma tulemus ümbervisata. Kirja läheb kahest katsest parem tulemus.

**Etapivoorud**

Individuaalne, 5 sarja (mehed/naised) ja 3 sarja (juuniorid), euroopa mänguviis, 2 mängijat rajal. Rajad loositakse. Radade vahetus - üks rada paremale pärast igat sarja. 10 min algusrajal.

**Tasapunktiseisude lahendamine**

Etapil visatud viie sarja järel võrdse punktisumma korral saab kõrgemad kohapunktid võistleja kellel oli visatud parim sari, kui see on võrdne siis kellel oli visatud parem teine sari jne. Kui kõik visatud sarjad on võrdsed siis otsustab loos.

**Kohapunktid**

Kõik etapil osalenud võistlejad teenivad kohapunkte, eraldi meeste, naiste ja juuniorite arvestus.

Kohapunktid: 1. koht – 12p, 2. koht – 10p, 3. koht – 9p, 4. koht – 8p, 5. koht – 7p, 6. koht – 6p, 7. koht – 5p, 8. koht – 4p, 9. koht – 3p, 10. koht – 2p, 11. - 99. koht – 1p.

**Paremusjärjestus**

**„Klubikarikas 2020/21“ paremusjärjestus selgub 7 parima etapi kohapunktide summa järgi.** Võrdsete kohapunktide summade korral saab parema asetuse mängija kellel 7-l etapil visatud punktide kogusumma on suurem. Kui visatud punktisummad on võrdsed, siis on parem see, kelle on rohkem saavutatud kõrgemaid kohti (7 paremal visatud etapil). Kui see võrdne siis visatud tulemuste keskmine. Kui seegi näitaja on võrdne siis, kes on 7-l paremal etapil visanud kõrgema sarja.

**Auhinnad**

Klubikarika võitnud meesmängija ja naismängija ning juuniorid saavad karikad.

Rahaline auhinnafond jaguneb: Mees- ja naismängijad: 1. koht - 50%, 2. koht – 30%, 3. koht – 20%. Meeste ja naiste auhinnafondid on eraldi ning sõltuvad osaluste arvust.

**Muud sätted**

Radade õlitus enne mänguvooru. Igal etapil on uus õliskeem. Tutvuda saab Rakvere Bowlingus ja klubi Facebooki lehel.

Kõik reglemendis määratlemata küsimused lahendab võistluste peakohtunik Martin Ruuto koos turniiri korraldajatega.